**«Тау-Кен Самұрық» ҰТК» АҚ 2019 жыл бойынша қаржы-шаруашылық қызметінің нәтижелері туралы ақпарат**

1. **Қызметтің маңызды көрсеткіштері**

* **Өндірістік көрсеткіштер**

|  |  |  |  |  |
| --- | --- | --- | --- | --- |
| **Атауы** | **Өлшем бірлігі** | **2018ж.** | **2019 ж.** | |
| **Факт** | **Жоспар** | **Факт** |
| Аффинаждық алтын өндірісі | мың унция/тонна | 729,6/22,7 | 803,8/25,0 | 938,7/29,2 |
| Металлургиялық кремний өндірісі | тонна | 14408,0 | 17098,8 | 14134,0 |

* Астана қаласындағы аффинаждық зауытта тазартылған алтын өндірісі есепті кезеңде 938,7 мың унцияны (29,2 тонна) құрады, оның ішінде 127,33 мың унциясы (3,96 тоннасы) алыс-беріс негізінде (толлинг) алынған шикізаттан қайта өңделген. Осылайша, тазартылған алтын өндірісінің нақты көрсеткіші 2019 жылда жоспарға қарағанда 16,8%-ға асыра орындалған.
* Қарағанды қаласындағы зауытта металлургиялық кремний өндірісінің жоспары 2019 жыл бойынша есепті кезеңде 82,7% орындалған.
* **Қаржылық көрсеткштер**

|  |  |  |  |
| --- | --- | --- | --- |
| Атауы | Өлшем бірлігі | 2018ж.  Факт | 2019ж.  Факт |
| EBITDA margin\* | % | 0,16 | 0,12 |
| Таза табыс (шығын) | млрд. теңге | 44,1 | 40,2 |

*\* - көрсеткіштер Жалғыз акционер бекіткен әдістеме бойынша есептелген*

2019 жылда **EBITDA margin** нақты көрсеткіші 0,12%-ды құрады. Өткен жылдың ұқсас кезеңмен салыстырғанда EBITDA margin көрсеткішінің теріс серпініне активтердің құнсыздануы салдары себеп болған.

2018 жылдың ұқсас кезеңімен салыстырғанда 2019 жылы Таза табыстың 3,88 млрд. теңгеге төмендеуі негізінен (1) активтердің құнсыздануы (-12,0 млрд.теңге), (2) операциялық емес кірістердің төмендеуіне (-1,6 млрд.теңге), (3) Қоғам үлестік қатысу әдісімен ескерген «Қазмырыш» ЖШС таза табысының ұлғаюына (+5,4 млрд. теңге); (4) Операциялық пайданың ұлғаюына (+4,3 млрд. теңге) байланысты.

1. **Капиталдың жеткіліктілік көрсеткштері туралы мәлімет**

Компанияның **жеке капиталы** 2019 жыл бойынша 603 млрд. теңгені құрайды. 2018 жылғы 31 желтоқсандағы жеке капитал мөлшерімен салыстырғанда жеке капитал мөлшерінің 25,5 млрд. теңгеге төмендеуіне негізінен мынадай факторлар себеп болған:

* «Қазмырыш» ЖШС есептілік валютасын қайта есептеу себебі бойынша капиталдың өзге құрамдауыштарының 2,5 млрд. теңгеге төмендеуінен;
* дивидендтер төлеу есебінен Қоғамның бөлінбеген табысының 22,9  млрд. теңгеге төмендеуінен.

1. **Өтімділік көрсеткіштері туралы мәлімет**

2019 жылдың қорытындылары бойынша қаржылық тәуелділік көрсеткіші 0,05 құрайды, жеке капиталды шоғырланыру 0,95 құрайды, бұл Компанияның ағымдағы қаржылық жай-күйін тұрақты және сыртқы кредиторлардан тәуелсіз деп сипаттайды.

Ағымдағы өтімділік коэффициентінің көрсеткіші 3,65 құрайды, бұл ағымдық міндеттемелер алдында еркін ресурстар көлемінің жеткілікті болуы себепті Қоғамның ағымағы қаржылық жай-күйін оң сипаттайды.

1. **Кірістер мен шығыстар туралы толық болжам**

2019 жыл бойынша 503 млрд. теңге мөлшеріндегі жалпы кіріс негізінен Қазақстан Республикасының Ұлттық Банкіне 435,8 млрд. теңге мөлшерінде тазартылған алтынды өткізуден және 8,6 млрд. теңге мөлшерінде металлургиялық кремнийді, 2,7 млрд.теңге мөлшерінде тазартылған күмісті өткізуден түскен кірістер, екінші деңгейлі банктерге уақытша бос ақша қаражатын орналастыру нәтижесінде алынған 0,78 млрд. теңге мөлшеріндегі қаржылық кірістер есебінен, сондай-ақ, 2,9 млрд. теңге мөлшерінде өзге де кірістер алу есебінен, сондай-ақ еншілес және тәуелді ұйымдардан 51,6 млрд.теңге мөлшерінде кірістер алу есебінен қалыптасқан.

Компанияның шоғырландырылған шығыстары 2019 жылы 462,8 млрд. теңгені құрады және ол негізінен алтын құрамдас шикізат сатып алу, алтынды тазарту кезінде жұмсалатын шығындарды, металлургиялық кремний өндіру бойынша шығындарды, жалпы және әкімшілік шығыстарды, тасымалдау және өткізу бойынша шығыстарды және өзге де операциялық емес шығыстарды қамтиды.

2019 жылы жалпы шығыс 462,8 млрд. теңге құрады, және ол 444,2 млрд. теңге мөлшерінде алтын құрамдас шикізат сатып алу шығыстарды және тазартылған алтын мен металлургиялық кремний өндірісінде ескерілген шығындар, 4 млрд. теңге мөлшерінде Қоғамның корпоративтік орталығы мен еншілес ұйымдарының жалпы және әкімшілік шығыстары, 0,38 млрд. теңге мөлшерінде өткізуге арналған шығыстары, мөлшеріндегі активтердің құнсыздануы 12,7 млрд. тенге құрады, 1,3 млрд. теңге мөлшерінде өзге шығыстары құрады.